**VÝZVA NA PREDLOŽENIE CENOVEJ PONUKY: „BEZDRÔTOVÝ OBECNÝ ROZHLAS“**

Obec Slaská vyzýva záujemcov o realizáciu diela „Bezdrôtový obecný rozhlas“, aby predložili cenové ponuky za nasledovných podmienok:

Opis predmetu zákazky:

Obec Slaská plánuje realizovať v obci bezdrôtový obecný rozhlas, ktorého technické riešenie by malo spočívať – štúdium na prípravu programov, rádiový vysielač, vysielacia anténa, prijímacie zariadenia s tlakovými reproduktormi.

Podmienky vypracovania cenovej ponuky:

1. Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.
2. Navrhovanú cenu vypracujte položkovite, vrátane cien materiálu a služieb.
3. Navrhovanú cenu uvádzajte s DPH.
4. Vysvetľovaním podmienok uskutočnenia dodávky tovaru a služieb je poverený starosta obce p. Daniel Gelien, mobil – 0907 877 769, e-mail – starosta@slaska.sk. Po telefonickom dohovore je možné uskutočniť aj miestnu obhliadku terénu obce.
5. Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – ROZHLAS“. Na obálke ďalej uveďte názov spoločnosti, sídlo, resp. meno živnostníka s miestom podnikania.

Termín:

Termín doručenia cenovej ponuky je určený do 5.6.2009, vrátane dňa 5.6.2009 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, osobne alebo kurierskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie doručenia cenovej ponuky v uvedenom termíne bude mať za následok, že predmetná cenová ponuka bude vylúčená a nebude súčasťou hodnotiaceho procesu.

Hodnotiace kritériá:

- cena
- doterajšie referencie uchádzača
- časový rozsah uskutočnenia diela